Fl-1 ta' Ottubru 2018, l-istati membri tal-UE mlaqqgħin fil-Kumitat Speċjali dwar l-Agrikoltura (KSA) laħqu qbil dwar il-pożizzjoni ta' negozjar tal-Kunsill dwar il-proposta tal-Kummissjoni għal relazzjonijiet aktar ġusti fis-settur agroalimentari bejn il-bdiewa u l-proċessuri żgħar, u s-sħab kummerċjali akbar tagħhom. Il-KSA talab ukoll lill-presidenza biex tibda negozjati mal-Parlament Ewropew hekk kif il-Parlament ikun lest jagħmel dan. Din il-leġislazzjoni ser ittemm prattiki bħalma huma pagamenti tardivi u bidliet retroattivi għall-kuntratti. Il-bdiewa dalwaqt ser ikollhom modi aktar effettivi biex jiddefendu lilhom infushom minn abbużi unilaterali minn operaturi kbar. Irridu sistema agroalimentari ġusta li tippremja lill-bdiewa għall-kwalità, u li tiggarantixxilhom livell ta' għajxien ġust. Elisabeth Koestinger, ministru federali tal-Awstrija għas-sostenibbiltà u t-turiżmu u president tal-Kunsill distribuzzjoni tal-valur fil-katina tal-ikel ħafna drabi rriżultat li kienet inġusta fil-passat , bil-bdiewa jirċievu biss sehem żgħir tal-prezz imħallas mill-konsumaturi għall-ikel fis-supermarket. Peress li l-produtturi agrikoli fil-parti l-kbira tagħhom huma intrapriżi żgħar u ta' daqs medju (SMEs), il-kapaċità ta' operaturi kbar li jużaw is-setgħa ta' negozjar ħafna akbar tagħhom biex jimponu prattiki kummerċjali inġusti (UTPs), kienet fattur maġġuri f'dan il-fenomenu. Il-pożizzjoni tal-Kunsill tibni fuq il-proposta tal-Kummissjoni għal direttiva li toħloq qafas Ewropew komuni li jagħti livell minimu ta' protezzjoni lill-bdiewa kontra l-UTPs l-aktar ovvji, bħalma huma għal prodotti tal-ikel li jitħassru kanċellazzjonijiet ta' ordnijiet fl-aħħar minuta , bidliet unilaterali u retroattivi tal-kuntratti, u obbligi fuq il-fornitur biex iħallas għall- iskart tal-ikel. Filwaqt li l-pożizzjoni tal-Kunsill iżżomm il-kamp ta' applikazzjoni tal-proposta tal-Kummissjoni (ċerti UTPs li jsiru b'rabta mal-bejgħ ta' prodotti minn fornitur li jkun SME lil xerrej li ma jkunx SME) hija ttejjibha ulterjorment billi: tinkludi prodotti agrikoli għajr l-ikel lill-fornituri jippreżentaw ilment fl-istat membru tagħhom stess tiċċara li l-istati membri għandhom il-possibbiltà li jżommu jew jintroduċu regoli kontra l-UTPs li jkunu aktar stretti minn dawk fil-livell Ewropew. Passi li jmiss In-negozjati mal-Parlament Ewropew ser jibdew hekk kif il-Parlament ikun qabel dwar il-pożizzjoni tiegħu. Hija meħtieġa maġġoranza kwalifikata għall-adozzjoni mill-Kunsill, bi qbil mal-Parlament Ewropew.